nahid-hub/BLUGE-bengali-wikipedia-section-title-prediction huggingface dataset:
আজমি পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করে ১৯৭৩ সালে খাজা আহমেদ আব্বাসের "ফাসলা" চলচ্চিত্রে চুক্তিবদ্ধ হন। একই সময়ে তিনি কান্তিলাল রাঠোড়ের "পরিণয়" চলচ্চিত্রে অভিনয় শুরু করেন। তার অভিনীত মুক্তিপ্রাপ্ত প্রথম চলচ্চিত্র হল শ্যাম বেনেগলের পরিচালনায় অভিষেক চলচ্চিত্র "অঙ্কুর" (১৯৭৪)। বেনেগল ছিলেন চলচ্চিত্র ও দূরদর্শন সংস্থানে তার শিক্ষক। নব্য-বাস্তবতাবাদী চলচ্চিত্রটি হায়দ্রাবাদে সংগঠিত একটি সত্য ঘটনা অবলম্বনে নির্মিত। আজমি লক্ষ্মী নামে এক গ্রাম্য বিবাহিত গৃহপরিচারিকা চরিত্রে অভিনয় করেন, যে তার মালিকের কলেজ পড়ুয়া নববিবাহিত পুত্রের সাথে সম্পর্কে জড়িয়ে পড়ে। আজমি এই চলচ্চিত্রের প্রধান চরিত্রে অভিনেত্রী হিসেবে প্রথম পছন্দ ছিলেন না, কয়েকজন প্রধান অভিনেত্রী এই চরিত্রটিতে অভিনয় করতে অস্বীকৃতি জানানোর পর তিনি এই চরিত্রে অভিনয়ের সুযোগ পান। চলচ্চিত্রটি সমালোচকদের নিকট থেকে ভূয়সী প্রশংসা অর্জন করে এবং আজমি তার কাজের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

শ্যাম বেনেগলের পরিচালনায় তার আরও কয়েকটি উল্লেখযোগ্য চলচ্চিত্র হল "নিশান্ত" (১৯৭৫), "জুনুন" (১৯৭৮), "সুসমান" (১৯৮৬) ও "আন্তর্নাদ" (১৯৯২)। তিনি সত্যজিৎ রায়ের পরিচালনায় "শতরঞ্জ কে খিলাড়ি" (১৯৭৭) চলচ্চিত্রে অভিনয় করেন। এই সময়ে তার অভিনীত কয়েকটি ব্যবসা সফল চলচ্চিত্র হল মনমোহন দেশাইয়ের "অমর আকবর অ্যান্টনি" (১৯৭৭) ও "পরবরিশ" (১৯৭৭) এবং প্রকাশ মেহরার "জ্বলামুখী" (১৯৮০)।

১৯৮০-এর দশকে তিনি মৃণাল সেনের পরিচালনায় "কন্ধার" (১৯৮৩), "জেনেসিস" (১৯৮৬), "এক দিন আচানক" (১৯৮৯); সাঈদ মির্জার পরিচালনায় "আলবার্ট পিন্টু কো গুসসা কিঁও আতা হ্যায়" (১৯৮০); সাই পারাঞ্জপাইয়ের "স্পর্শ" (১৯৮০) ও "দিশা" (১৯৯০); মহেশ ভাটের "অর্থ" (১৯৮৩); গৌতম ঘোষের "পার" (১৯৮৫); অপর্ণা সেনের "পিকনিক" (১৯৮৯) ও "সতী" (১৯৮৯) চলচ্চিত্রে অভিনয় করে সমাদৃত হন। তিনি ১৯৮৩ থেকে ১৯৮৫ সালে "অর্থ", "কন্ধার" ও "পার" চলচ্চিত্রে অভিনয়ের জন্য টানা তিনবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

১৯৮০-এর দশকের শেষভাগে ও ১৯৯০-এর দশকের শুরুতে তিনি কয়েকটি বিদেশি চলচ্চিত্রেও অভিনয় করেন, সেগুলো হল জন শ্লেসিঞ্জারের "মাদাম সুসৎজকা" (১৯৮৮), নিকোলসা ক্লোৎজের "বেঙ্গলি নাইট", রোলান্ড জোফের "সিটি অব জয়" (১৯৯২), চ্যানেল ফোরের "ইমাক্যুলেট কনসেপশন" (১৯৯২), ব্লেক এডওয়ার্ডসের "সন অব দ্য পিংক প্যান্থার" (১৯৯৩) এবং ইসমাইল মারচেন্টের "ইন কাস্টডি" (১৯৯৩)।

তিনি ১৯৯৬ সালে দীপা মেহতার "ফায়ার" চলচ্চিত্রে রাধা নামে এক একাকী নারীর চরিত্রে অভিনয় করেন, যে তার ঝাকে পছন্দ করে। পর্দায় নন্দিতা দাসের সাথে তার সমকামী নারী চরিত্রে অভিনয়ের জন্য অনেক সামাজিক গোষ্ঠী এবং ভারতীয় কর্তৃপক্ষ এর প্রতিবাদ-মিছিল করে এবং তাদের হুমকি দেয়। যাই হোক, রাধা চরিত্রটি তাকে আন্তর্জাতিক খ্যাতি এনে দেয় এবং তিনি এই কাজের জন্য ৩২তম শিকাগো আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রী বিভাগে সিলভার হুগো পুরস্কার এবং লস অ্যাঞ্জেলেস আউটফেস্ট থেকে শ্রেষ্ঠ অভিনেত্রীর পুরস্কার অর্জন করেন। ১৯৯৯ সালে তিনি বিনয় শুকলার "গডমাদার" চলচ্চিত্রের জন্য তার পঞ্চম শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পুরস্কার ও সম্মাননা
titleC. কর্মজীবন
titleD. প্রারম্ভিক জীবন
উত্তর: titleC
জৈনরা সাময়িকা নামে এক ধ্যানপদ্ধতি গড়ে তুলেছে। ‘সাময়িকা’ কথাটি এসেছে ‘সময়’ কথাটি থেকে। সাময়িকার উদ্দেশ্য পরিপূর্ণ শান্তির অনুভূতি পাওয়া ও আত্মার অপরিবর্তনশীলতা অনুধাবন করা। এই ধরনের ধ্যানের মূল ভিত্তি বিশ্ব ও আত্মার পুনঃপুনঃ আগমনের ধারণা। পর্যুশন উৎসবের সময় সাময়িকা ধ্যান বিশেষ গুরুত্বপূর্ণ। মনে করা হয়, ব্যক্তির আবেগগুলি নিয়ন্ত্রণ ও সামঞ্জস্যবিধানে ধ্যান বিশেষ সহকারী। মনের চিন্তাভাবনা যেহেতু ব্যবহার, কাজ ও উদ্দেশ্য লাভের পথে বিশেষ প্রভাবশালী তাই ভিতর থেকে এগুলিকে নিয়ন্ত্রণ করার উপর জৈনধর্মে বিশেষ জোর দেওয়া হয়।

জৈনরা ছয়টি কর্তব্য পালন করেন। ‘আবশ্যক’ নামে পরিচিত এই কর্তব্যগুলি হল: ‘সম্যিকা’ বা (শান্তি অনুশীলন), ‘চতুর্বিংশতি’ (তীর্থঙ্কর বন্দনা), ‘বন্দন’ (গুরু ও সন্ন্যাসীদের শ্রদ্ধাজ্ঞাপন), প্রতিক্রমণ (অন্তর্দৃষ্টি), কায়োৎসর্গ (স্থির থাকা) ও প্রত্যখ্যন (ত্যাগ)।

সঠিক অনুচ্ছেদ শিরোনাম কোনটি?
titleA. দর্শন
titleB. উপবাস
titleC. ইতিহাস
titleD. ধ্যান
উত্তর: titleD
মেন্ডীয়দের বিভিন্ন ধর্মগ্রন্থ আছে। এর মধ্যে সবচেয়ে গুরুত্বপূর্ণ হল গিনযা, যা ইতিহাস, ধর্মতত্ত্ব ও প্রার্থনার সমন্বয়ে গঠিত। গিনযা আবার দুই ভাগে বিভক্ত- বাম গিনযা ও ডান গিনযা। সবচেয়ে প্রাচীনতম গ্রন্থগুলো তৃতীয় শতাব্দীর। তবে সবচেয়ে গুরুত্বপূর্ণ পান্ডুলিপিগুলো ষোল শতাব্দীর আগের নয়, যার বেশিরভাগই ১৮ ও উনিশ শতাব্দীতে এসেছে। গিনযা সাসানীয় সাম্রাজ্য ও ইসলামী খিলাফতের সময়ও বিকশিত হতে থাকে।

সঠিক অনুচ্ছেদ শিরোনাম কোনটি?
titleA. প্রধান নবীগন
titleB. বিশ্বাস
titleC. ধর্মগ্রন্থ
titleD. ইতিহাস
উত্তর: titleC
কবি কুমুদরঞ্জন মল্লিক ১৮৮৩ সালের ১ লা মার্চ অবিভক্ত বাংলার বর্তমানের পশ্চিমবঙ্গের পূর্ববর্ধমান জেলার কোগ্রামে (বর্তমানে কুমুদগ্রাম) মাতুলালয়ে  জন্মগ্রহণ করেন। তার পৈতৃক নিবাস ছিল একই জেলার বৈষ্ণবতীর্থ শ্রীখন্ড গ্রামে। পিতা পূর্ণচন্দ্র মল্লিক ছিলেন কাশ্মীর রাজসরকারের উচ্চপদস্থ কর্মকর্তা। মাতা ছিলেন সুরেশকুমারী দেবী।

কুমুদরঞ্জন ১৯০১ খ্রিস্টাব্দে এন্ট্রান্স, ১৯০৩ খ্রিস্টাব্দে কলকাতার রিপন কলেজ বর্তমানে সুরেন্দ্রনাথ কলেজথেকে এফ.এ. এবং ১৯০৫ সালে বঙ্গবাসী কলেজ  থেকে বি.এ. পাস করেন ও "বঙ্কিমচন্দ্র সুবর্ণপদক"প্রাপ্ত হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও শিক্ষা জীবন
titleC. কাব্য গ্রন্থ
titleD. কর্মজীবন
উত্তর: titleB
সাবেক চব্বিশ পরগনা অঞ্চল থেকে প্রাপ্ত সেনরাজা বিজয়সেন ও লক্ষ্মণসেন-এর দুটি তাম্রপট্টলিপিতে খাড়িকে একটি 'বিষয়' (বিজয়সেনের বারাকপুরলিপি) এবং 'মণ্ডল' (লক্ষণসেনের সুন্দরবনলিপি) বলে উল্লেখ করা হয়েছে। এই 'বিষয়' বা 'মণ্ডল' অনেকটা আধুনিক 'মহকুমা'র মত ছিল বলে অনুমিত হয়।

লক্ষ্মণসেনের সুন্দরবনলিপি থেকে জানা যায়, দ্বাদশ শতকের শেষে (১১৯৬ খ্রিস্টাব্দ) অযোধ্যা থেকে আগত পালবংশের 'মহারাজাধিরাজ' উপাধিধারী শ্রীমদ্ ডোম্মনপাল নামে এক সামন্ত রাজা 'পূর্বখাড়ি'তে (বর্তমান খাড়ি গ্রাম) স্বাধীন রাজ্য স্থাপন করেন।

লক্ষ্মণসেনের রাজত্বের শেষদিকে তাঁর অধীন সামন্তরাজারা বিদ্রোহ ঘোষণা করে স্বাধীনতা করায় কেন্দ্রীয় শাসনব্যবস্থা শিথিল হয়ে পড়ছিল। এখানকার জাতিভেদ-বর্ণপ্রথা জর্জরিত পৌণ্ড্রক্ষত্রিয় ও মাহিষ্যপ্রধান হিন্দুসমাজ শ্রীমদ্ ডোম্মনপালের নেতৃত্বে সামাজিক বিদ্রোহে অংশগ্রহণ করেছিল বলে অনুমান করা হয়।

সঠিক অনুচ্ছেদ শিরোনাম কোনটি?
titleA. ঐতিহাসিক নিদর্শন
titleB. প্রত্নসামগ্রী
titleC. ইতিহাস
titleD. পুরাতাত্ত্বিক বৈশিষ্ট্য
উত্তর: titleD
২০০৯–১০ মৌসুমেও জাভি মৌসুমের সর্বোচ্চ সহায়তাকারী ছিলেন। ২০১০ সালের ১০ এপ্রিল, স্যান্তিয়াগো বের্ন্যাব্যুতে রিয়াল মাদ্রিদের বিপক্ষে এল ক্ল্যাসিকোতে বার্সেলোনা ০–২ ব্যবধানে জয় লাভ করে। খেলায় দুইটি গোলেই সহায়তা করেন জাভি। বার্সেলোনা এই মৌসুমেও লা লিগা শিরোপা জেতে এবং জাভিকে মৌসুমে বার্সেলোনার দ্বিতীয় সেরা খেলোয়াড় নির্বাচিত করা হয়। ২০১০ সালের ৩ জুন, মাদ্রিদ ভিত্তিক সংবাদপত্র মার্কা জাভিকে ট্রফিও অ্যালফ্রেডো দি স্টিফানো পুরষ্কারে তৃতীয় অবস্থানে রাখে। পুরষ্কারটি জেতেন লিওনেল মেসি এবং দ্বিতীয় হন ক্রিস্তিয়ানো রোনালদো।

সঠিক অনুচ্ছেদ শিরোনাম কোনটি?
titleA. খেলার ধরন
titleB. ১৯৯৮–২০০১
titleC. ২০০১–২০০৩
titleD. ২০০৯–১০ মৌসুম
উত্তর: titleD
রোয়াংছড়ি উপজেলার দক্ষিণাংশে রোয়াংছড়ি সদর ইউনিয়নের অবস্থান। রোয়াংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে আলেক্ষ্যং ইউনিয়ন ও বান্দরবান সদর উপজেলার বান্দরবান সদর ইউনিয়ন, পশ্চিমে তারাছা ইউনিয়ন, দক্ষিণে রুমা উপজেলার পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. জনসংখ্যার উপাত্ত
titleC. হাট-বাজার
titleD. খাল ও নদী
উত্তর: titleA
খেলোয়াড়দের বরাদ্দ দেয়ার জন্য বিপিএল প্রতিবছর একটি খসড়া (ড্রাফট) ব্যবস্থা পরিচালনা করে। বার্ষিক খসড়ার সময় ফ্র্যাঞ্চাইজিগুলি নতুন খেলোয়াড়দের কিনতে পারে। দলগুলি এক বছর থেকে পরবর্তী বছর পর্যন্ত খেলোয়াড়দের ধরে রাখার জন্য চয়ন করতে পারে এবং খসড়ার বাইরে খেলোয়াড়দের মধ্যে সমঝোতার মাধ্যমে চুক্তি করে দলে আনতে পারে। ২০১৫ সাল থেকে ইমাগো স্পোর্টস ম্যানেজমেন্ট খেলোয়াড়দের খসড়া অনুষ্ঠান পরিচালনা করছে যারা বাংলাদেশ ক্রিকেট বোর্ডের হয়ে বাংলাদেশ প্রিমিয়ার লীগের খেলোয়াড়দের ব্যবস্থাপনার কাজ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. লীগ গঠন
titleC. প্রথম আসর
titleD. খসড়া
উত্তর: titleD
অসমের নগাঁও জেলার হাতিচোং অঞ্চলের কুজিদাঁহ গাঁও নামক স্থানে লক্ষ্মীনন্দন বরা জন্মগ্রহণ করেন। তার পিতার নাম ফেটুরাম বরা ও মাতার নাম ফুলেশ্বরী বরা। তিনি বেবেজিয়া পণ্ডিত কনকচন্দ্র শর্মা হাইস্কুল থেকে মাধ্যমিক শিক্ষা গ্রহণ করে নগাঁও সরকারী উচ্চতর মাধ্যমিক বালক বিদ্যালয়ে নামভর্তি করেন। ১৯৪৮ সনে উক্ত বিদ্যালয় থেকে প্রবেশিকা পরীক্ষায় উর্ত্তীর্ণ হন। ১৯৫২ সনে কটন কলেজ থেকে স্নাতক ডিগ্রী লাভ করেন ও ১৯৫৪ সনে কলকাতা থেকে স্নাতকোত্তর ডিগ্রী লাভ করেন। 
সঠিক অনুচ্ছেদ শিরোনাম কোনটি?
titleA. গ্রন্থপঞ্জী
titleB. কর্মজীবন
titleC. সাহিত্যিক জীবন
titleD. জন্ম ও শিক্ষা
উত্তর: titleD
১৯৮০-এর দশকের শেষার্ধ্বে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশ নেবার সুযোগ পেলেও তা ব্যর্থতায় ভরপুর ছিল। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণের সুযোগ পেয়েছিলেন তিনি। ১৯৮৮ সালে ইংল্যান্ড ক্রিকেট দলে খেলার জন্য মনোনীত হন। উদ্বোধনী ব্যাটসম্যান হিসেবে অস্ট্রেলিয়া ও ওয়েস্ট ইন্ডিজের বিপক্ষে সর্বমোট পাঁচটি টেস্ট খেলার সুযোগ পেয়েছেন। তবে, তার আন্তর্জাতিক খেলোয়াড়ী জীবন বেশ ব্যর্থময় ছিল। টেস্টের ইনিংসেই অর্ধ-শতকের সন্ধান পাননি।

১৪ আগস্ট, ১৯৮৯ তারিখে অস্ট্রেলিয়ার বিপক্ষে টেস্ট অভিষেক ঘটে টিম কার্টিসের। ১৯৮৯ সালে অস্ট্রেলীয় বোলিং তারকা টেরি অল্ডারম্যান তাকে নিয়মিতভাবে এলবিডব্লিউর ফাঁদে ফেলেছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. মূল্যায়ন
titleC. শৈশবকাল
titleD. টেস্ট ক্রিকেট
উত্তর: titleD
তিনি পর্তুগালের মাদেইরাতে জন্মগ্রহণ করেন। তার পিতা জোসে দিনিস আভেইরো ও মা মারিয়া ডোলোরেস দস সান্তোস আভেইরো। বড় ভাই হুগো এবং বড় দুই বোন এলমা ও কাতিয়ার সাথে তিনি বেড়ে উঠেছেন। কাতিয়া পর্তুগালের একজন গায়িকা। মঞ্চে তিনি "পেনাল্ডো" নামে গান করেন। তার মার পরিবারের নাম দস্ সান্তোস এবং বাবার পরিবারের নাম আভেইরো।

রোনাল্ডো নামটি পর্তুগালে সচরাচর দেখা যায় না; তার বাবা-মা মার্কিন রাষ্ট্রপতি রোনাল্ড রেগানের সাথে মিলিয়ে এ নাম রাখেন।

সঠিক অনুচ্ছেদ শিরোনাম কোনটি?
titleA. বিশ্বকাপের ঘটনা
titleB. ২০১৩-১৪ মৌসুম
titleC. জীবনী
titleD. ২০০৯-১০ মৌসুম
উত্তর: titleC
জমিদার বিশ্বনাথ চৌধুরীর ভূমির উপরে প্রথমে বাজার হয় । তার নামানুসারে বাজারের নামকরণ করা বিশ্বনাথ বাজার, পরে বিশ্বনাথ বাজারে একটি পুলিশ ফাঁড়ি হয় আর পুলিশ ফাঁড়িকে সিলেটের অন্যান্য পুলিশ ফাঁড়ির মতন বিশ্বনাথ পুলিশ ফাঁড়ি থানায় রূপান্তরিত হয় ।আর বিশ্বনাথ চৌধুরীর নামানুসারে থানার ও নামকরণ হয় বিশ্বনাথ থানা ।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. অবস্থান
titleC. নামকরণ
titleD. প্রশাসনিক এলাকা
উত্তর: titleC
১৯৭৯ সালের ইরান বিপ্লবের ফলাফল হিসেবে বর্তমান সরকার ইরানের ক্ষমতায় আসে। যার দরুন, রুহুল্লাহ খামেনেই এর নেতৃত্বে পাহলভী ডাইনাস্টি থেকে খিলাফতীয় ইসলামী শাসনব্যবস্থা আত্মপ্রকাশ করে। তখন থেকেই ইরানের ধর্মীয় ও কনজারভেটিভ চিন্তাভাবনা আন্তর্জাতিক ও ঘরোয়া ইস্যুতে পর্যবেক্ষন করা যায়। 

১৯৮৯ সাল থেকে খামেনেই ইরানের সুপ্রিম লীডার হিসেবে মধ্যপ্রাচ্যের  দ্বিতীয় দীর্ঘকালীন শাসক (ওমানের সুলতান কাবুসের পরে) হিসেবে ক্ষমতায় থাকেন। তিনি গত শতকের, শাহ মোহাম্মদ রেজা পাহলভী এর পর ইরানের দ্বিতীয় দীর্ঘকালীন শাসকও বটে।  খামেনেই সাম্রাজ্য ২০১৩ সালের হিসেব মতে প্রায় ৯৫ বিলিয়ন মার্কিন ডলারের সমমূল্যের ছিল।

২০০৬ সালের পারমাণবিক ইস্যুতে সরকারের অবস্থান আন্তর্জাতিক মন্ডলে রেষের উদ্রেক করে এবং দেশটির উপর আন্তর্জাতিক বাধা বহাল হয় ২০১৫ সালে কিছু চুক্তির মাধ্যমে দেশটির সাথে আন্তর্জাতিক শক্তির কিছু অর্থনৈতিক সাহায্য বিনিময়ের বোঝাপড়া হয়।

এই আন্তর্জাতিক বাধা ইরানের অর্থনীতিতে বিরূপ প্রভাব ফেলে। ইরানের মুদ্রাস্ফীতি, বেকার সমস্যা এবং দ্রব্যমূল্যের উচ্চমূল্য ইত্যাদি সমস্যা ইরানের জনগন এই আন্তর্জাতিক বাধার ফলে সৃষ্ট হিসেবেই বিবেচনা করে। তবে ২০১৫ সালের চুক্তি সাধারণ ইরানের জগণের জীবনে কোন পরিবর্তন না আনায় তারা হতাশ হয়। সাম্প্রতিক অর্থনৈতিক দুরাবস্থা বর্তমান আন্দোলনের ভূমিকা রচনা করলেও তিলে তিলে তা বর্তমান সরকারের দূর্নীতির দিকেও আলোকপাত করতে শুরু করে।

আন্দোলনকারীরা তাদের বিক্ষোভের কারণ হিসেবে ডিসেম্বরের মধ্যবর্তীতে প্রকাশিত ২০১৮ সালের বাজেট প্রস্তাবনায় ফুয়েলে ভর্তুকী সরিয়ে ফেলার বিপক্ষে উল্লেখ করেন। যদিও সরকার রেভলিউশনারি গার্ড, ইরানের আর্মির একটি শাখায় এই বাজেটের কোন প্রভাব পড়তে দেয় নাই এবং ২০১৮ সালের প্রস্থাবিত বাজেটেও যথেষ্ট অর্থায়ন করছে। এছাড়াও ধর্মীয় সংগঠনের নামে বিশাল অঙ্কের অর্থ নিয়োগ করা হচ্ছে, যে সংগঠন কোন খাতে অর্থ খরচ করছে তা জবাবদাহিতা করতে বাধ্য নয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইন্টারনেট ও মিডিয়ায় হস্তক্ষেপ
titleC. কারণ
titleD. ইংরেজি ভাষা নিষিদ্ধকরণ
উত্তর: titleA
বাংলা ভারতীয় শিল্পকলার আধুনিকতার পথপ্রদর্শক। অবনীন্দ্রনাথ ঠাকুরকে বলা হয় আধুনিক ভারতীয় শিল্পকলার জনক। বঙ্গীয় শিল্প ঘরানা ইউরোপীয় রিয়্যালিস্ট ঐতিহ্যের বাইরে এমন একটি নিজস্ব ধারা সৃষ্টি করতে সক্ষম হয়েছিল যা ব্রিটিশ সরকারের ঔপনিবেশিক শিক্ষাব্যবস্থার আর্ট কলেজগুলিতে শেখানো হত। এই ধারার অন্যান্য বিশিষ্ট চিত্রকরেরা হলেন গগনেন্দ্রনাথ ঠাকুর, রবীন্দ্রনাথ ঠাকুর, রামকিঙ্কর বেইজ ও যামিনী রায়। স্বাধীনতার পরে কলকাতা গোষ্ঠী ও সোসাইটি অফ কনটেম্পোরারি আর্টিস্টস-এর শিল্পীরা ভারতীয় শিল্পকলার জগতে বিশিষ্ট স্থানের অধিকারী হন।

সঠিক অনুচ্ছেদ শিরোনাম কোনটি?
titleA. পূর্তবিভাগ
titleB. কৃৃষি বিপনন
titleC. পর্যটন
titleD. শিল্পকলা
উত্তর: titleD
তান্‌জুং পেরাক বন্দর হল শহরের প্রধান বন্দর এবং দেশের ব্যাস্ততম বন্দরগুলির একটি। এটা দক্ষিণপূর্ব এশিয়ার শ্রেষ্ঠ দশটি সর্বাধিক ব্যাস্ত জাহাজি পণ্যের বন্দরের একটি। যদিও বন্দরের বেশিরভাগ জাহাজি পণ্য সনাতন পদ্ধতিতে তদারকি করা হয়, তবে পৃথিবীব্যাপী দ্বিতীয় প্রজন্মের সর্বাধিক ১,০০০ টিউজ ক্ষমতার আধুনিক পণ্য জাহাজকেও ধারণ করতে সক্ষম। সম্প্রতি, পঞ্চম প্রজন্মের ১০,০০০ টিউজ ক্ষমতার জাহাজের জন্য বন্দরের ১৪ মিটার পর্যন্ত পঙ্কোদ্ধারের ব্যাবস্থা করা হচ্ছে যা খুব সম্ভাবত ২০১৫ সালের মাঝামাঝি শেষ হবে এবং সপ্তম প্রজন্মের ১৫,০০০ টিউজ ক্ষমতার জাহাজের জন্য বন্দরকে ১৬ মিটার গভীর, ২০০ মিটার চাওড়া করার কাজ ২০১৬ সালের মাঝামাঝি শেষ হবে। বর্তমানে সর্ববৃহৎ আন্তর্জাতিক জাহাজ নবম প্রজন্মের। অঞ্চলের অন্য একটি বন্দর সুরাবায়ার মধ্য শহর থেকে ২২ কিলোমিটার দূরবর্তী গ্রেসিক্‌ শহরে অবস্থিত। ২০১৪ সালের মে মাসে তান্‌জুং পেরাক বন্দর-এর অংশ হিসাবে, দুটি শিপ টু শোর(এস টি এস) ক্রেন, পাঁচটি অটোমেটেড স্টকিং ক্রেন(এ এস সি), এবং একটি অটোমোটিভ টার্মিনাল ট্রাক্টর(এ টি টি) সহ নতুন তেলুক লামং গ্রিন সি পোর্ট, থেকে পরীক্ষামূলক জাহাজচালনা শুরু হয়। প্রাথমিকভাবে নতুন এই বন্দরের সুবিধা আন্তর্জাতিক জাহাজ পরিবহনে ব্যবহৃত হবে, যার পরিমাণ মনে করা হচ্ছে যে সপ্তাহ প্রতি ৭টি জাহাজ, আর যদি অতিরিক্ত ক্ষমতা অবশিষ্ট থাকে তো তা অন্তদেশিয় জাহাজ পরিবহনে ব্যবহার করা হতে পারে। নতুন সুবিধায় কাগজের কম ব্যবহার করা হবে এবং বন্দর এলাকাতে ধারক পরিবাহী গ্যাস ট্রাক ব্যবহৃত হবে। ২০১৫ সালের জানুয়ারি মাসে, ২৫০ মিটার জেটির ১৪টি পর্যন্ত এল ডব্লিউ এস আন্তর্জাতিক জাহাজ উপযোগী বিশালায়তন শুষ্ক বন্দর তৈরি করা হবে যার নির্মাণকার্য এক বছরের মধ্যে শেষ হবে বলে মনে করা হচ্ছে। বন্দরে পরিবাহক এবং ৮ হেক্টর পণ্যাগার সহ সম্পূর্ণ দুটি একক "জাহাজ খালাসি ব্যাবস্থা" থাকবে। শুষ্ক বিশালায়তন টার্মিনাল থাকবে ২৬ হেক্টর এলাকা জুড়ে এবং ২,০০,০০,০০০ টনের ক্ষমতা সম্পন্ন ৩৬ হেক্টর এলাকা, সহায়ক এলাকা হিসাবে থাকবে।

সঠিক অনুচ্ছেদ শিরোনাম কোনটি?
titleA. অন্যান্য
titleB. সুরামাডু ব্রিজ
titleC. উচ্চগতির রেল
titleD. সমুদ্রবন্দর
উত্তর: titleD
সোভিয়েতের রেড আর্মি আফগানিস্তানের দখল নেওয়ার সঙ্গে সঙ্গে, আব্দুল আলি মাজারি তার জন্মস্থানে ফিরে আসেন এবং সোভিয়েত-বিরোধী আন্দোলনে একটি বিশিষ্ট জায়গা অর্জন করেন। প্রতিরোধের প্রথম বছরে, সোভিয়েত সমর্থিত বাহিনীর বিরুদ্ধে যুদ্ধের সময়, তিনি তার ছোট ভাই মহম্মদ সুলতানকে হারান। এরপর একে একে তিনি তার বোন এবং পরিবারের অন্যান্য সদস্যদেরও এই প্রতিরোধে হারান। তার কাকা, মহম্মদ জাফর এবং তার ছেলে, মহম্মদ আফজল, কারারুদ্ধ হন এবং সোভিয়েত সমর্থিত আফগানিস্তান গণতান্ত্রিক প্রজাতন্ত্র তাদের হত্যা করে। তিনি, এই বিদ্রোহ এবং প্রতিরোধ আন্দোলনে, তার পিতা হাজি খুদাদাদ এবং ভাই হাজি মহম্মদ নবিকেও হারান।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. গৃহযুদ্ধ
titleC. রাজনৈতিক জীবন
titleD. মৃত্যু
উত্তর: titleC
ডায়ানা রাসেল এবং জিল রাডফোর্ডের মতে, সমকামী বিস্ফোরণটি সমাকামভীত নারী হত্যা নামেও পরিচিত। বিভিন্ন সাংস্কৃতিক প্রেক্ষাপটে সমকামী-দের আইনি হত্যার দীর্ঘ ইতিহাস রয়েছে:

আজ, সমকামীতা একটি বড় অপরাধ নয় তবে এটি বেশিরভাগ সরকারই অপরাধী বলে মনে করে এবং অধিকাংশ ধর্মের দ্বারা নিন্দিত। বিশ্বের প্রতিটি অংশে এমনকি "বিকশিত" দেশে সমকামীদের নির্যাতন ও হত্যার ঘটনা ঘটে। 
২০১৪ সালে পরিচালিত একটি গবেষণা ক্ষেত্রে পুরুষতত্ত্ব গভীরভাবে বিশ্লেষণ করে বোঝানো হয়েছে যে সুমকামের মতো অপরাধগুলি অন্তত কিছুটা হলেও বিদ্যমান। 

সঠিক অনুচ্ছেদ শিরোনাম কোনটি?
titleA. চীন
titleB. নীতিগত প্রভাব
titleC. এশিয়া
titleD. যৌন উত্সাহিত
উত্তর: titleD
খাওলা বিনতে সালাবা ছিলেন মদিনাতে মধ্যে অন্যতম বিশুদ্ধভাষিণী মহিলা। তার মনোযোগ আকর্ষণের ক্ষমতাও ছিলো তীব্র। অলঙ্কার মণ্ডিত চমৎকার ভাষায় তিনি কথা বলতেন। যেমনঃ মুহাম্মাদ এর নিকট তার স্বামীর বিরুদ্ধে অভিযোগ কবিতা ও ছন্দ আকারে বলার ভঙ্গিমা ছিলো এরকমঃ

"“হে আল্লাহর রাসুল!"

"সে আমার অর্থ-সম্পদ ভোগ করেছে ও আমার যৌবনকে উপভোগ করে নিঃশেষ করে ফেলেছে।"

"আমি আমার উদরকে তার জন্য বিছিয়ে দিয়েছি।"

"আর এখন যখন আমার বয়স হয়েছে এবং"

"আমার সন্তানাদি হওয়া বন্ধ হয়ে গেছে তখন সে আমার সাথে ‘যিহার‘ করেছে।“" 

সঠিক অনুচ্ছেদ শিরোনাম কোনটি?
titleA. কুরআনের আয়াত নাযিল
titleB. গুণাবলী
titleC. বংশ পরিচয়
titleD. যিহারের ঘটনা
উত্তর: titleB
১৭৪১সালের জুলাইয়ে ন্যুমফুয়েনবার্গ চুক্তি সইয়ের পর, চার্লস এলবার্ট ফ্রান্সের সাথে এবং স্পেন অস্ট্রিয়ার সাথে মিলিত হয়। তার দুই সন্তান এসময় জন্ম নেয়ঃ মারিয়া এন্টনি ১৯৭৪সালে এবং মারিয়া এনা জোসেফ ১৭৩৪সালে।চার্লস এলবার্ট জীবিত অবস্থায় এখানে রোমান সম্রাট হিসেবে ছিলেন এবং ১৭৪৫সালে মৃত্যুবরন করেন। ১৭৪৭সালে, ম্যাক্স ৩য় জোসেফ ন্যুমফুয়েনবার্গ চীনামাটির কারখানা তৈরি করেন। ১৭৯২সালে, চার্লস থিয়োডোর পার্কটিকে জনসাধারণের জন্য উন্মুক্ত করে দেয়।

দীর্ঘ সময় ধরে, বাভারিয়া শাসকদের জন্য এই প্রাসাদটি গ্রীষ্মকালীন সময়ে খুবই প্রিয় বাসস্থান ছিল। ম্যাক্স ১ম জোসেফ ১৮২৫সালপ এখানে মৃত্যু বরণ করেন এবং তার নাতিন রাজা লুডউইগ ২য় এখানে ১৮৪৫সালে জন্মগ্রহণ করেন। ১৮৬৩সালে, লুডউইগ এবং অত্তো ভন বিসমার্কের ভেতর একমাত্র আলোচনাসভা হয়। যদিও তাদের বন্ধুত্ব চিরজীবন স্থায়ী থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. বাগানের কক্ষসমূহ
titleC. প্রাসাদ
titleD. বাসস্থান
উত্তর: titleD
সবরমতি নদী একটি মৌসুমী নদী, যার অববাহিকার মোট আয়তন ২৭,৮২০ বর্গকিলোমিটার মধ্যে আহমেদাবাদে মোট আয়তন ১০,৩৭০ বর্গ কিলোমিটার এলাকা। প্রকল্পের আগে, নদীর প্রস্থ ৩০০ মিটার ছিল বর্তমানে ৪২৫ মি করা হয়েছে। ১৯৭৬ সালে ধারই বাঁধ নির্মাণের ফলে আহমেদাবাদের সবরমতি নদীতে জল প্রবাহিত হয় এবং বন্যা থেকে রক্ষা পায় এবং ১৯৭৬ সালে নির্মিত ভাসনা বাঁধটি নদীর তীরে নদীর জল বজায় রাখে এবং সেচের জন্য ফতেহাবাদি খালের মাধ্যমে জলের প্রবাহ ঘটায়। নর্মদা খাল, যা শহর থেকে কয়েক কিলোমিটার দূরে পশ্চিমে সারমালা অতিক্রম করে, সর্দার সরোবর বাঁধের একটি বড় খাল ব্যবস্থার অংশ। খালটি নদীতে অতিরিক্ত জলের যোগান দেয় এবং নদীতে নদীর জলস্তর বজায় রাখতে পারে।

সঠিক অনুচ্ছেদ শিরোনাম কোনটি?
titleA. স্বীকৃতি এবং প্রভাব
titleB. ভূ-উপাত্ত
titleC. বিনোদন এবং সুবিধাগুলি
titleD. সমালোচনা ও বিতর্ক
উত্তর: titleB
ক্রিকেট জগতের উজ্জ্বল নক্ষত্র হিসেবে ওয়াজির আলী তার সমসাময়িক ভারতীয় ক্রিকেটার সি.কে. নায়ডু’র তুলনায় পরবর্তী স্থানে অবস্থান করতেন। তবে, সর্বদাই তাকে নায়ডু’র তুলনায় পরে নামতে হতো। ঐ সময়ে নায়ডুকে অনেকের সাথে প্রতিদ্বন্দ্বিতায় অবতীর্ণ হতে হতো; তবে, প্রায়শঃই ওয়াজির আলী তাকে ধাবিত ছিলেন।

মিহির বসু এ দুজনের ভূমিকা সম্পর্কে মন্তব্য করেন যে, নায়ডু ও ওয়াজির আলী সহজাত প্রতিদ্বন্দ্বী ছিলেন। ওয়াজির নায়ডু’র ন্যায় ডানহাতে বেশ ভালো ব্যাটিং করলেও বেশকিছু দর্শনীয় স্ট্রোক বিশেষতঃ কভার ড্রাইভ মারতেন দূর্দান্তভাবে। এছাড়াও, পরিবর্তিত বোলার হিসেবে কার্যকরী মিডিয়াম-পেস বোলিং করতেন। নায়ডু’র ন্যায় তিনিও কেবলমাত্র সাত টেস্ট খেলার সুযোগ পেয়েছিলেন। সবগুলো টেস্টই ইংল্যান্ডের বিপক্ষে খেলেন। কিন্তু, নিজের জাত চেনাতে কিংবা স্বীয় যোগ্যতার পূর্ণাঙ্গ প্রয়োগ ঘটাতে পারেননি। ওয়াজির তার তুলনায় আট বছরের ছোট ছিলেন। বয়োজ্যেষ্ঠের দৃঢ়প্রতিজ্ঞাচেতা দৃষ্টিভঙ্গী ও মনোযোগের সাথে তাল মেলাতে পারেননি। নায়ডু নিঃসন্দেহে সেরা ক্রিকেটার ছিলেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. দেহাবসান
উত্তর: titleA
কোয়েন বিজ্ঞান ও বিবর্তনের সমালোচনাগুলো সম্পর্কে মন্তব্য করেন এবং উত্তর দেন। একটি যুক্তিখন্ডনে পরিষ্কারভাবে তিনি তার সংশয়বাদি যুক্তিবিচারের কারণগুলো সনাক্ত করেন। 
যেসব সৃষ্টিবাদি বাইবেলকে আক্ষরিক অর্থে নিয়ে নিজেদের বদ্ধমনা করে ফেলেন, তিনি তাদের সমালোচনা করে থাকেন। কেবল নিজেদের প্রকারের মধ্যে প্রাণীর অপসৃত হবার সৃষ্টিবাদি ধারণাকে তিনি প্রশ্ন করেন, যে ধারণাটি নিজেই ছড়িয়ে ছিটিয়ে থাকা জীবাশ্ম দলিলে প্রাপ্ত ভিন্নভিন্ন দলের মধ্যকার অন্তর্বর্তীকালিন জীবের অস্তিত্বকে স্বীকার করে নেয়। 
কোয়েন বিশ্বাস করেন, বিবর্তনবাদি আর নবীন পৃথিবী সৃষ্টিবাদিদের মধ্যে এরকম বিতর্কের ক্ষেত্রে জীবাশ্ম দলিল ও আইসোক্রন ডেটিংয়ের মতো আধুনিক প্রযুক্তি আরো ভালভাবে বোধগম্যের মাধ্যমে উভয় পক্ষই উপকৃত হতে পারেন। তিনি মনে করেন, সৃষ্টিবাদিদের এসব বিষয় বুঝতে পারার অক্ষমতা সম্পূর্ণরূপে এটাই ধারণা দেয় যে, “ধর্ম একজনের মনকে এতো গভীরভাবে বিষাক্ত করতে পারে যে সেই মন মহাজগতের বাস্তব সত্যের প্রতি অনাক্রম্য হয়ে পড়ে”।

সঠিক অনুচ্ছেদ শিরোনাম কোনটি?
titleA. প্রকাশনা
titleB. ছদ্মবিজ্ঞানের সমালোচকরূপে
titleC. বৈজ্ঞানিক কাজকর্ম
titleD. নাস্তিকতা
উত্তর: titleB
লাহোর দুর্গের উৎস স্পষ্ট নয় এবং তা সাধারণত বিভিন্ন পৌরাণিক কাহিনী নির্ভর কে সর্বপ্রথম এই দুর্গ নির্মাণ করেছিলেন তা জানা যায় না। কিছু হিন্দু পৌরাণিক কাহিনীতে রামের পৌরাণিক পুত্র লোহকে এর প্রতিষ্ঠার সাথে সম্পর্কিত করা হয়। এ বিষয়ে প্রথম ঐতিহাসিক বিবরণ ১১শ শতাব্দীতে সুলতান মাহমুদ গজনভির সময় পাওয়া যায়। এটি ছিল একটি কাদা দিয়ে তৈরী দুর্বল দুর্গ এবং তা তখন ধ্বংস হয়ে যায়। পুরনো সূত্র অনুযায়ী ১২৪০ এর দশকে মঙ্গোলরা এই দুর্গ ধ্বংস করে। এর প্রায় ৫০ বছর পর গিয়াসউদ্দিন বলবন এখানে একটি দুর্গ নির্মাণ করেন। ১৩৯৯ খ্রিষ্টাব্দে তৈমুরের আক্রমণে এই দুর্গ পুনরায় বিধ্বস্ত হয়। এর ২০ বছর পর সুলতান মুবারক শাহ সৈয়দ এটি পুনর্নির্মাণ করেন। ১৪৩০ এর দশকে কাবুলের শেখ আলি এই দুর্গ দখল করেন।

দুর্গের বর্তমান স্থাপনা মুঘল আমলের। ১৫৭৫ খ্রিষ্টাব্দে মুঘল সম্রাট আকবর দুর্গটি দখল করেন। এটি সাম্রাজ্যের উত্তরপশ্চিম সীমান্ত রক্ষার কাজে ব্যবহৃত হত। তিনি ইট ও চুনাপাথর দিয়ে দুর্গ পুনর্নির্মাণ করেন। সময় পরিক্রমায় এতে প্রাসাদ নির্মিত হয় এবং এতে যুক্ত বাগান এর সৌন্দর্য বৃদ্ধি করে। আকবর কর্তৃক নির্মিত অন্যান্য স্থাপনার মধ্যে রয়েছে "দৌলত খানা-এ-খাস-ও-আম", "ঝারোকা-এ-দারশান", ও "মাসজিদি ফটক"। পরের সম্রাটদের সময় তার স্থাপনাগুলো প্রতিস্থাপিত হয়। শাহজাহান শাহ বুরুজ, শিশ মহল ও নওলাখা প্যাভেলিয়ন নির্মাণ করেছেন। তার পুত্র আওরঙ্গজেব আলমগিরি ফটক নির্মাণ করেছেন। এর দুইপাশে গম্বুজযুক্ত প্যাভেলিয়নসহ অর্ধ‌-গোলাকার টাওয়ার রয়েছে।

সঠিক অনুচ্ছেদ শিরোনাম কোনটি?
titleA. শিখ যুগ
titleB. জাহাঙ্গিরের চতুর্ভুজক্ষেত্র
titleC. মুঘল ও মুঘল-পূর্ব‌ যুগ
titleD. মোতি মসজিদ
উত্তর: titleC
২০১২ সালে এইচ.এসসিতে গড় পাশের হার ছিল ৮২.৩১% এবং জি.পি.এ-৫ পেয়েছে ১০৭ জন । তাছাড়া কুমিল্লা শিক্ষা বোর্ডে মেধাতালিকায় ১১তম স্থান লাভ করে। ২০১৩ সালে এইচ.এসসি তে গড় পাশের হার ছিল ৮৩.৪৭% এবং জি.পি.এ-৫ পেয়েছে ১৩২ জন যা কুমিল্লা শিক্ষা বোর্ডে মেধা তালিকায় ৬ষ্ঠ স্থান লাভ করে।

জাতীয় বিশ্ববিদ্যালয় তার অধিভুক্ত অনার্স ও মাস্টার্স পর্যায়ের কলেজগুলোর ৩১টি সূচকের ভিত্তিতে ২০১৫ সালের র‌্যাংকিং প্রকাশ করে। উক্ত র‍্যাংকিংয়ে চট্টগ্রাম অঞ্চলের কলেজগুলোর মধ্যে ফেনী সরকারী কলেজ ৩য় স্থান অর্জন করে।

সঠিক অনুচ্ছেদ শিরোনাম কোনটি?
titleA. স্নাতক (পাস)
titleB. অবকাঠামো
titleC. কলেজের ফলাফল
titleD. উচ্চ মাধ্যমিক
উত্তর: titleC
টেস্ট ক্রিকেটে তিনি কয়েকবার বিশ্বের ১নং ব্যাটসম্যান হিসেবে টেস্ট ক্রিকেট রেটিংয়ে আরোহণ করেন। এবি ডি ভিলিয়ার্সের সাথে ২০০৫ থেকে ২০১৪ সাল পর্যন্ত বেশ কয়েকবার আইসিসি টেস্ট ব্যাটিং র‌্যাঙ্কিংয়ে অবস্থান করেন। আগস্ট, ২০১৪ সালে তিনি আইসিসি টেস্ট র‌্যাঙ্কিংয়ে শীর্ষে ছিলেন। ডোনাল্ড ব্র্যাডম্যান এবং ব্রায়ান লারা'র পর তিনি তৃতীয় খেলোয়াড় হিসেবে ৮টি ডাবল সেঞ্চুরি করে কৃতিত্বের অধিকারী হয়েছেন। ২১ অক্টোবর, ২০১১ তারিখে পাকিস্তানের বিরুদ্ধে এ কীর্তি গড়েন।

সঠিক অনুচ্ছেদ শিরোনাম কোনটি?
titleA. প্রতিটি প্রতিপক্ষের বিরুদ্ধে টেস্ট পারফরম্যান্স
titleB. খেলোয়াড়ী পরিসংখ্যান
titleC. অধিনায়কত্ব
titleD. কীর্তিগাঁথা
উত্তর: titleD
সাভিৎস্কায়া বিবাহিত, এক সন্তানের জননী, ১৯৮৬ খ্রিস্টাব্দে তিনি এক পুত্রসন্তানের জন্ম দেন। ১৯৮৬ খ্রিস্টাব্দের ফেব্রুয়ারিতে বাউম্যান মস্কো হায়ার টেকনিক্যাল স্কুল থেকে তিনি স্নাতক হন। ১৯৮৩ থেকে ১৯৯৪ পর্যন্ত তিনি এনপিও এনার্জিয়ার উপপ্রধান ছিলেন।

একজন প্রতিশ্রুতিবদ্ধ কমিউনিস্ট, সাভিৎস্কায়া ১৯৮৯ থেকে সোভিয়েত ইউনিয়নের একজন জনগণের ডেপুটি এবং ১৯৯০ থেকে ১৯৯২ পর্যন্ত রাশিয়ার একজন জনগণের ডেপুটি ছিলেন। ১৯৯০ খ্রিস্টাব্দের দশকের গোড়ায় সোভিয়েত ইউনিয়নের পতনকে তিনি স্বাগত জানাননি, এটা আর কিছুই নয় যে, সর্বস্ব তাঁর পিতামাতা কঠোর পরিশ্রম করে গড়ে তোলেন আর সটা প্রায় রাতারাতি ধ্বংস হোল এবং তিনি 'খুশি যে তাঁরা এটা দেখার জন্যে বেঁচে নেই'।

সাভিৎস্কায়া ১৯৯৩ খ্রিস্টাব্দে রুশ বিমানবাহিনী থেকে মেজর পদে অবসর নেন। ১৯৯৪-৯৫ খ্রিস্টাব্দে তিনি মস্কো স্টেট অ্যাভিয়েশন ইন্সটিটিউটে অর্থনীতি এবং বিনিয়োগের একজন সহযোগী অধ্যাপক হিসেবে কাজ করেন। ১৯৯৬ খ্রিস্টাব্দে তিনি স্টেট ডুমার ডেপুটি নির্বাচিত হয়ে রাশিয়ান ফেডারেশনের কমিউনিস্ট পার্টির প্রতিনিধিত্ব করেন, এবং তখন থেকে চার দফায় তিনি পুনর্নির্বাচিত হয়েছিলেন। বর্তমানে তিনি ডিফেন্স কমিটির উপপ্রধান হিসেবে কাজ করছেন, এবং ন্যাশনাল প্যাট্রিয়টিক ইউনিয়নের কোঅর্ডিনেশন কাউন্সিল প্রিসিডিয়ামের একজন সদস্যও আছেন।


সঠিক অনুচ্ছেদ শিরোনাম কোনটি?
titleA. প্রাথমিক জীবন ও পেশা
titleB. জীবনপঞ্জি
titleC. সম্ভাব্য তৃতীয় মহাকাশ উড়ান
titleD. সম্মান ও পুরস্কার
উত্তর: titleB
নরডিক দেশে ফলের স্যুপ অনেক জনপ্রিয়। 

স্ক্যান্ডিনেভিয়ার দেশগুলিতে ফলের স্যুপ প্রচলিত জনপ্রিয় পানীয় হিসাবে প্রচলিত। এবং শীতকালে এই অঞ্চলে প্রাতঃরাশের স্যুপ হিসাবে খাওয়া হয় এই জনপ্রিয় পানীয় বা খাদ্য। স্ক্যান্ডিনেভিয়ার দেশগুলোতে সুইডিশ ফলের স্যুপ প্রধান খাদ্য এবং শীতের মাসগুলোতে স্যুপ শুকনো ফল থেকে প্রস্তুত করা হয়। স্ক্যান্ডিনেভিয়ার খাবারে ঠান্ডা ফলের স্যুপ গ্রহণ একটি ঐতিহ্যবাহী রীতি। 

সঠিক অনুচ্ছেদ শিরোনাম কোনটি?
titleA. নরডিক দেশ
titleB. মধ্যপ্রাচ্য
titleC. চীন
titleD. অঞ্চল ও দেশ অনুসারে
উত্তর: titleA